**EVALUACIJE UČENIKA I UČITELJICA SUDIONIKA PROJEKTA „UČIMO – ČITAMO – STVARAMO“**

Vasilije: Dobar dan !

Karlo :Dobar dan

Zajedno: Dobar dan svima koliko vas ima!

**Karlo:**

Svidio mi se ovaj naš program, Vasilije**!**

Znaš li što u stvari znači origami i od kojeg naroda potječe?

**Vasilije:**

Pa to je bar lako. Origami su izmislili Japanci, i ta riječ na japanskom jeziku znači savijanje papira.

**Karlo:**

Nego Vasilije, da mi pogledamo kako su to naši prijatelji iz drugih razreda ocijenili projekt s obzirom na to što im se sviđalo, a što nije i što bi pohvalili a što popravili.

**Vasilije:**

Čujem Karlo, da su sva tri sata, u svim razredima ocijenili najviše ocjenom odličan i ponekom ocjenom vrlo dobar.

**Karlo:**

Idemo pogledati.

2. a

Bili su dosta samokritični. Pohvalili su rad učiteljice i pedagoginje ali ne i svoj rad,pohvalili su tehniku origami i cvjetove izrađene na taj način. Neki su pohvalili novine, plakat i sve radove. Sviđa im se što su bojali i radili i što su puno naučili.

**Vasilije:**

3.a

Pohvaljuju učiteljicu zato što im je lijepo čitala i sve im objasnila što treba napraviti, također učiteljicu i pedagoginju zato što su strpljive i surađuju s nama. Pohvalili bi veliki trud cijelog razreda. Jedan učenik rekao je da bi poboljšao svog goluba Bijelka.

**Karlo:**

3.b

Pohvaljuju što su naučili praviti zmajeve od papira,pohvaljuju smiješne zmajeve, umjesto igrokaza stavili bi priču, htjeli bi da rade više origamija, voljeli bi da svaki dan sjede u skupinama jer im je bolje od onog kad sjede u redu jedan iza drugoga. Jedna učenica poboljšala bi drugi sat jer je željele da njen rad bude izabran za naj-rad. Neki ne bi pohvalili svoje crtanje, neki ne bi pohvalili svoje provlačenje konca kroz papir, htjeli bi više vremena za ukrašavanje zmajeva, pohvaljuju rad učiteljice i pedagoginje, pohvaljuju drugi sat jer su opisivali i crtali svoje pustolovine-kad su to bili hrabri.

**Vasilije:**

3.c

Sve bi željeli pohvalit, rad prijatelja iz razreda, te rad učiteljice i pedagoginje, origami tehniku. J edan učenik bi poboljšao svoje pisanje, te izradu cvjetova.

**Karlo:**

3.M

Pohvalili bi origami tehniku a posebno izradu rode, poboljšali bi svoje presavijanje papira, ne bi pohvalili kad su malo pričali na satu, pohvalili bi što su radili lopoč, te učiteljicu i pedagoginju.

**Vasilije:**

3. V

Pohvaljuju origami tehniku, pohvaljuju sve što su radili te posebno izradu mačaka i miševa.

**Karlo:**

4.a

Projekt su ocijenili s deset pluseva uz petice,pohvaljuju svoj rad kad su nacrtali prijateljice, ne bi pohvalili što su morali dati vrapca na pano a željeli bi ga nositi kući . Žele napraviti još jednog istog onakvog vrapca.Pohvaljuju sve radove i njihovu maštovitost, poboljšali bi svoje javljanje na satu,, pohvalili bi one koji su lijepo nacrtali crtež na drugom satu, rad učiteljice i pedagoginje i kako su to sve izvele, neki bi poboljšali preciznost na trećem satu, dali bi si više vremena za rad,pohvaljuju jasno objašnjenje zadatka,ulaganje truda pedagoginje i učiteljice, više bi se javljali, svoju pticu bi neki bolje bojali, pohvalili bi pedagoginju zato što je imala strpljenja za njih i za origami tehniku.

**Vasilije:**

4.b

Jedan učenik kaže da ne bi pohvalio kad je pedagoginja rekla da to što smo radili ne nosimo kući dok ne prođe izložba, želio bih da odmah nosimo rad kući,svaka čast za učiteljicu i pedagoginju-bile su jako zanimljive, pomagale su nam i odvojile vrijeme za nas,nisam se baš dobro ponašao a zbog toga mi je žao,poboljšao bih svoj rad, pohvalio bih kulturu i pažnju učiteljice i pedagoginje prema nama i što su se danas trudile. Želio bih da smo imali više vremena I pohvalio bih rad ptice, pohvalila bih pedagoginju jer nam je napravila antistres-kovčege, pohvalila bih igru asocijacije.

**Karlo:**

4.c

Pohvalili bi sve učenike, kažu da ništa ne bi poboljšali jer je sve bilo savršeno, bilo je jako zanimljivo, odlično. Pohvalili bi pedagoginju što ih je svašta naučila i što je za sve njih pojedinačno našla vremena, što su nam učiteljica i pedagoginja lijepo objasnile. Ne bih pohvalio svje crtanje, naučili smo puno toga i lijepo se zabavili, pohvalio bih to što smo se trudili i napravili jako lijep planet Zemlju. Pohvalila bih svje prijateljice na uspješnom radu, poboljšala bih neke ideje za origami, imali smo malo vremena za crtanje, sve ste dobro priredili i učinili, poboljšao bih da se više javljam.

**Vasilije:**

4.M

Pohvalili bi timski rad,pohvalila bih učiteljicu na trudu a pedagoginju na razumijevanju i što su sve objasnile- a sebe što sam sve razumjela, poboljšala bih da ne bojamo cijeli papir, pohvalila bih sebe na trudu zato što sam se javljala. Pohvalio bih druge učenike jer su cvjetovi lijepi, pohvalila bih kako sam izradila tulipan,pohvalila bih sve na s zato što smo puno radili, kod učiteljice bih pohvalila vođenje nastave, a kod pedagoginje mi se sviđa kako objašnjava i što joj nije bilo teško objašnjavati te što se puno trudila. Jedna učenica pohvalila bi učiteljicu i pedagoginju zato što su bile jako dobre i vesele, izvrsne. Drugi put bih poboljšao svoj rad jer nije baš dobro uspio, poboljšao bih boju cvijeta i svoje javljanje.

**Karlo:**

4.V

Svidjelo mi se što je naša prijateljica iz razreda pokazala kako se izrađuju paunovi origami tehnikom, svidio mi se rad u skupinama,; pohvalio bih cvijet, plakat, paunove, pohvalio bih nas učenike, pohvalio bih učiteljicu i pedagoginju jer su nam pomagale i objašnjavale i što su se učiteljica i pedagoginja dobro dogovorile, nisam bio zadovoljan što nisam baš lijepo napravio cvijet.

**Vasilije:**

Posebni razredni odjel kaže:

Najviše mi se svidjelo kad smo radili visibabe. Drugi učenik kaže da mu se nije svidjelo što je morao crtati. Treći učenik kaže da mu se svidjelo kada su radili visibabu, crtali i pisali. Svidjelo mu se sve i voli svoju pedagoginju!

Nadam se da su uvaženi gosti zadovoljni našim ocjenjivanjem? Možda ne bi bilo loše da sami osmislimo svoj Pravilnik o ocjenjivanju? Šalim se , Karlo.

**Karlo:**

A sada prepuštamo riječ učiteljici Marini Bukvić i Ljiljani Kubaša.

**Obojica:**

Izvolite!

Poštovani gosti, dobar dan!

Marina:

Danas je dan vedar i nasmijan, pun dobrih poruka i odličnih ocjena od strane učenika.

Željela bih zahvaliti pedagoginji koja nas je vodila kroz čitav projekt i koja je i dala ideju za ovaj projekt koji je prvi put realiziran prije četiri godine.

Ljiljana:

Došla je na red i evaluacija učiteljica. Kako su sve to učiteljice ocijenile projekt? Misliš li Marina, jesmo li mi učiteljice bile objektivne prema učenicima i prema sebi? Možda smo ipak bile subjektivnije u ocjenjivanju sebe?

Marina:

Hm, vidjet ćemo iz ovog sada priloženog.

Sveukupno je rad učenika, kao i rad učiteljica i pedagoginje ocijenjen odličnim. Jedino su dvije učiteljice bile „stroge“ pa su rad učenika ocijenile ocjenom vrlo dobar.

Ljiljana:

Evo kako su u dodatnim komentarima učiteljice iznijele svoja zapažanja:

1.sve odličan-

**Pohvalila bih** : uspjeh frontalnog rada

**Poboljšala bih**: rad bih stavila na početku tjedna, a ne na kraj jer krajem tjedna opada aktivnost i radni entuzijazam učenika.

Marina:

2.**Pohvalila bih** cjelokupni rad! Sve je bilo odlično odrađeno.

Ljiljana:

3. **Pohvalila bih** aktivnost djece i zalaganje na satima! Sve odlično.

Marina:

4. **Pohvalila bih**: kreativnost, odnos učenika prema radu, maštovitost, upornost, radnu atmosferu, pripremljenost mene kao učiteljice i pedagoginje. Toplinu i ugodno ozračje u razredu. Želju za savladavanjem novih tehnika rada.

**Poboljšala bih** :kod 2-3 učenika treba poboljšati samostalnost u radu i urednost (ljevorukost)

Ljiljana:

5.**Pohvalila bih** učenike koji su rado sudjelovali na sva tri sata radionice.

**Poboljšala bih**: Osmisliti još raznovrsniju izradu proljetnica.

Marina:

6.**Pohvaljujem** svaku etapu procesa integrirane nastave, odlično vođenje sata, dinamičnost, te aktivnu uključenost i sudjelovanje učenika! Nastava je zaista bila usmjerena na učenika.

Ljiljana:

7. **Pohvaljujem** dobru motivaciju. Detaljno objašnjen postupak. Uspješno uspostavljenu komunikaciju. Izrazitu kreativnost koja je urodila lijepom izložbom kako u razredu tako i na prezentaciji projekta. Sve je korektno odrađeno u skladu sa mogućnostima.

Marina:

8. **Pohvala**: Vrlo lijepa dvosmjerna komunikacija na relaciji :učenik-učitelj,učenik-pedagog, učitelj-pedagog. Ne bih pohvalila vremensku ograničenost.

**Poboljšala bih** bolju materijalnu podršku.

Ljiljana:

9.**Pohvalila bih** aktivnost učenika, izmjenu aktivnosti i radnu atmosferu.

Marina:

10.**Pohvalila bih** zainteresiranost učenika za praktičan rad. Povezivanje (integraciju) sadržaja i aktivnosti.

**Poboljšala bih** brzinu rada, praktičnih aktivnosti .

Ljiljana:

11. **Pohvalila bih** rad pedagoginje, njezin pristup svakom djetetu pojedinačno.

Svaki dio rada bio je prilagođen mogućnostima djece.